البامبو من أغرب النباتات في الطبيعة. ناس كتير بيسموا النبات ده شجرة، بس هو في الحقيقة نوع من أنواع الحشيش.
زي باقي أنواع الحشيش، نبات البامبو ممكن يتقطع من عند الأرض، وهيطلع تاني بسرعة جداً. في عالم ياباني قال إن في نبتة بامبو نمت 1.5 متر في 24 ساعة! البامبو بينمو في كل حتة في العالم ماعدا أوروبا. في أكتر من 1,000 نوع من البامبو.
مش كل البامبو شكله واحد. في أنواع بامبو رفيعة جداً. ممكن تنمو بس كام سنتيمتر في العرض، بينما في أنواع تانية ممكن توصل لأكتر من 30 سنتيمتر في العرض. النبات ده كمان بييجي بألوان مختلفة، من الأصفر للأسود للأخضر.
البامبو بيستخدموه في صناعة حاجات زي الطواقي وأدوات المطبخ. وعشان هو قوي، البامبو بيستخدموه كمان في بناء المباني.
دول آسيا كتير استخدمت البامبو من مئات السنين. بيستخدموا البامبو غالباً في المباني وتدعيم المباني الجديدة والكباري أثناء بنائها.
في أفريقيا، بيعلموا الفلاحين الفقرا إزاي يلاقوا المية باستخدام البامبو. الدول الأفريقية دي محتاجة طرق رخيصة للاقية المية عشان معندهمش فلوس، وحقولهم غالباً بتموت من قلة المطر وقلة المية. مواسير البامبو بتساعد الفلاحين الفقرا يوصلوا المية لحقولهم من غير ما يصرفوا فلوس كتير.
إزاي البامبو شبه الحشيش؟
بينمو بسرعة. هو خشب. سهل إنه يتقطع. هو رفيع جداً.